 Abia_State  Abia State na a Stet wey dey Saunt-East jiopolitikal zone of Naija. Di Stet na one of the 36 Stet for Naija and di kapita na Umuahia.Di ples wey Bizness dey pass na Aba for di Stet. Di state slogan na Gods Own State and di governor of di state na Okezie Ikpeazu.Di Stet wey dey di North side an NorthEast of Abia Stet na Enugu Stet, an Ebonyi Stet.Di Stet wey dey for west side of Abia Stet na Imo Stet an Kross Riva Stey dey di East pat of Abia Stet.Na Rivas Stet dey di South of di Stet an Akwa Ibom Stet dey di Southeast. Di wod ABIA kom fom di ples inside Abia Stet wey pipul plenti pass. Di A stand for Aba, Di B stand for Bende, Di I stand for Isuikwuato an di A stand for Afikpo. Na Abia Stet bi di nomba 32 stet wey big pass among all di Stet wey dey Naija an if we dey tok abaut Stet wey pipul plenti for Naija, Abia Stet kari nomba 27.Abia Stet get ova 3,720,000 as of 2016.Jiografikali, di Stet divide into two, di Niger Delta Swamp forest an di dry Crosss-Niger transition Forest wit som Savana for di rest of the Stet. Many tribe-dem don stey an liv for Abia Stet, but for now na Igbo pipul dey liv for Abia Stet.Bifor di Oyingbo pupil kom Naija, Abia Stet dey pat of Arochukwu-based Aro Union bifor di British souja fight di Arọ grup kom win Dem in 1900s.Wen di Oyingbo win di war finish, dey kom add di aria to Souta Naija wey dey go dey kontrol as pat of Naija. Abia Stet giv di Oyingbo pupil dem wahala biko dey no wan stey onda dem an di korse Wumen war wey hapun stat for Oloko. Wen Naija free from Oyingbo in 1960, Dey kari Abia Stet join di Easta Rijion onti 1967 bifor dey kom add am to East Sentral Rijion.E no rush two month leta, Abia Stet pipul join di three years Naija Sivul war as Abia pipul tok sey dey komot from Naija go join Biafra Reploblik.Wen di War end, dey kom join Abia Stet bak to Stet wey dey Naija bak ontil 1976 wen forma Presidor Murtala Muhammed era wen dey kom komot Imo Stet fom Ábíá Stet. Na petrol bizness, gas wit Agrikolshor like yam, maize, kasava, taro, red ooye dey bring Abia Stet moni.Anoda small aria wey dey giv Abia Stet moni na to dey mek tins wey pupil fit yuz an dis one plenti for Aba. For Stet wey dey du di best for tins to beta for Naija in edukeshon, wok an dey wey e Stet dey hep e pipul-dem, Abia Stet kari nomba Eight posishion 